ग्याल्सिङ जिल्ला
ग्याल्सिङ जिल्ला भारतीय राज्य सिक्किमको एक प्रशासनिक जिल्ला हो। ग्याल्सिङ जिल्लाको सदरमुकाम राजधानी ग्याल्सिङ हो। अन्य महत्त्वपूर्ण शहरहरूमा पेलिङ र युकसोम समावेश छन्। स्थानीय मानिसहरू यसलाई सानो-सिक्किम पनि भन्छन्।

इतिहास 
यो जिल्ला अठारौं र उन्नाइसौं शताब्दीमा ३० वर्षसम्म नेपालीहरूको कब्जामा थियो। नेपाल अङ्ग्रेज युद्ध पछि, जिल्ला सिक्किममा फिर्ता गरियोको थियो।

भूगोल 
ग्याल्सिङ जिल्लाले १,१६६ वर्ग किलोमिटर (४५० वर्ग माइल) को क्षेत्रफल ओगटेको छ। आकर्षणमा खेचेयोपलरी ताल, डुब्डी मठ समावेश छ।

जनसङ्ख्या 
२०११ को जनगणना अनुसार ग्याल्सिङको जनसङ्ख्या १,३६,४३५ छ। सन् २००१-२०११ दशकमा जनसङ्ख्या वृद्धि दर १०.५८% थियो।  यहाँका मानिसहरू मुख्यतया लिम्बु जातिका छन्। अन्य जातीय समूहहरूमा लेप्चा र भुटिया समुदायहरू पर्छन्। जिल्लामा सबैभन्दा बढी बोलिने भाषा नेपाली हो। ग्याल्सिङ जिल्लामा अधिकांश मानिसहरूले हिन्दु धर्मलाई विश्वास गर्छन्।

सन्दर्भ सामग्रीहरू 

 
भारतका जिल्लाहरू
सिक्किमका जिल्लाहरू